กรมพัฒนาธุรกิจการค้า แนะธุรกิจค้าส่งค้าปลีกเตรียมรับมือวิถีใหม่ในยุค New normal ชวนร่วมกิจกรรมยกระดับโชวห่วยไทย หวังให้ร้านค้าส่งค้าปลีก
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยหลังเป็นประธานเปิดกิจกรรม “ยกระดับโชวห่วยไทย ในยุค New normal” ว่า กรมพัฒนาธุรกิจการค้า จัดกิจกรรมย่อยให้คำปรึกษาเชิงลึกจากผู้เชี่ยวชาญด้านธุรกิจค้าส่ง-ค้าปลีก พร้อมกับการประเมินร้านค้าส่งค้าปลีกที่ผ่านเกณฑ์มาตรฐานซึ่งครอบคลุมตั้งแต่กลยุทธ์ธุรกิจ การตลาด ข้อมูลและสารสนเทศ การบริหารจัดการหน้าร้านและหลังร้าน อาชีวอนามัยและความปลอดภัย เพื่อยกระดับร้านค้าสร้างรายได้และรองรับการให้บริการที่เปลี่ยนไปในปัจจุบัน          นอกจากนี้  กรมฯ ยังมีการอบรมให้ความรู้และศึกษาดูงานเชิงลึกจากร้านค้าส่งค้าปลีกต้นแบบ ให้ผู้ประกอบการรายย่อยนำมาปรับใช้ในร้านของตนเองได้อย่างเหมาะสม ที่ผ่านมามีการพัฒนาร้านค้าส่งค้าปลีกให้เป็นร้านค้าต้นแบบแล้วกว่า 213 แห่งทั่วประเทศ  และปัจจุบันพบว่า การเติบโตของธุรกิจค้าส่งค้าปลีกมีการเปลี่ยนแปลงไปมาก โดยเฉพาะมาตรการของรัฐบาลเป็นตัวกระตุ้นให้เติบโต อาทิ โครงการคนละครึ่ง, เราชนะ และเรารักกัน เป็นต้น         สำหรับคุณสมบัติของร้านโชวห่วยที่จะเข้าร่วมกิจกรรมฯ ต้องจดทะเบียนจัดตั้งเป็นนิติบุคคล เป็นร้านค้าส่งค้าปลีกสินค้าอุปโภคบริโภค และไม่เคยผ่านการพัฒนายกระดับมาตรฐานการบริหารจัดการร้านค้าส่งค้าปลีกจากกรมพัฒนาธุรกิจการค้ามาก่อน สามารถสมัครได้ตั้งแต่บัดนี้จนถึง 15 มีนาคม 2564 ที่เว็บไซต์ www.dbd.go.th โดยไม่มีค่าใช้จ่ายใดๆ